Irina Begu a obținut sâmbătă calificarea în finala turneului "WTA 125" de la Antalya, primul disputat de ea după o absență de aproape șapte luni.
Recuperată după o accidentare la cot, Begu a câștigat patru meciuri la competiția din Turcia.
Irina a învins-o în semifinale pe japoneza Moyuka Uchijima (151 WTA), scor 7-5, 6-2. Meciul a durat două ore.
Seems like waiting to start the season till she was fully healthy, and on clay, was the right choice as Begu keeps playing great and gets the win today to make the final in Antalya. Irina Begu defeated Moyuka Uchijima 7-5, 6-2.
— Romanian Tennis (@WTARomania) March 30, 2024
She will face Jessica Bouzas Manerio if the final. pic.twitter.com/tkpenm6GFi
De știut:
- Begu se va duela pentru trofeul de la Antalya cu iberica Jessica Bouzas Maneiro (127 WTA și favorită 5).
- Pentru calificarea în finală, Begu (cap de serie 4) va primi 8.000 de dolari și 81 puncte în ierarhia WTA de simplu.
- Grație parcursului de la Antalya, Irina se află pe locul 115 în clasamentul WTA Live. Dacă se va impune în finală, românca va urca până pe locul 104.
- Înaintea competiției de la Antalya, jucătoarea noastră nu mai evoluase de la US Open 2023, atunci când a fost învinsă în runda inaugurală de Tamara Korpatsch, scor 3-6, 2-6.
Megasaray Hotels Open din Antalya este turneu de categorie WTA 125 și are premii totale în valoare de 115.000 de dolari. Competiția se dispută pe zgură.